**Hankook avaa oman eurooppalaisen testauskeskuksensa Suomessa**

**Yli vuoden kestäneen rakennusvaiheen jälkeen Hankook on nyt avannut Technotracin, oman eurooppalaisen talvirenkaiden testauslaitoksensa Suomessa. Hankookilla on nyt tuotekehityskeskus Saksassa, huipputason tuotanto ja uusimman tekniikan mukainen sisätiloissa tapahtuva testausmahdollisuus Unkarissa sekä nyt oma talvitestauskeskus Ivalossa. Yhdessä nämä kaikki mahdollistavat Hankookille kokonaisvaltaisen renkaiden kehitystyön ja tuotannon Euroopassa.**

***Neu-Isenburg, Saksa / Ivalo, Suomi 27. helmikuuta 2017*** – Premium-rengasvalmistaja Hankook on virallisesti avannut eurooppalaisen talvirenkaiden testauskeskuksensa, joka on nimeltään Technotrac ja sijaitsee Ivalossa, noin 300 km napapiirin pohjoispuolella. Suomalaiselle Test World Oy:lle annettiin vuoden 2015 lopulla tehtäväksi laitoksen rakentaminen. Testauslaitoksen avaaminen merkitsee sitä, että Hankookin Euroopan markkinoille suunnatut talvirenkaat, jotka kehitetään ja valmistetaan Euroopassa, voidaan nyt myös testata todellisissa eurooppalaisissa talviolosuhteissa.

“Eurooppa on yksi Hankookin maailmanlaajuisesti suurimmista ja tärkeimmistä markkina-alueista, siksi olemme käyttäneet paljon aikaa alueellisen tuotekehityksen toteuttamiseen”, kertoo Ho-Youl Pae, Hankook Tire Europen toimitusjohtaja. “Olemme ylpeitä siitä, että kesärenkaidemme lisäksi myös talvikäyttöön soveltuvat renkaamme, jotka samaten valmistetaan Euroopassa, voidaan nyt testata täällä ihanneolosuhteissa ja siten varmistaa, että ne ovat täydellisen soveltuvia vallitseviin tie- ja ilmasto-olosuhteisiin ja vastaavat markkinoiden tarpeita. Oman talvitestauslaitoksemme avulla voimme vakiinnuttaa asemamme yhtenä Euroopan johtavista rengasvalmistajista.”

Uuteen testauslaitokseen kuuluu kolme niin sanottua tasaista testirataa (flat track), joita käytetään jarrutuksen, pidon ja poikkisuuntaisen vakauden testaamiseen lumella ja jäällä, sekä kaksi kuljettajan omakohtaiseen rengasarviointiin tarkoitettua lumella ajettavaa testirataa, jotka on suunniteltu erityisesti täyttämään saksalaisten premium-autonvalmistajien tarpeet. Laitoksella on myös erinomainen infrastruktuuri, johon kuuluu toimistoja ja kokoustiloja ja huipputasoisia korjaamoita sekä suuri kylmävarasto. Ivalon pitkä talvi ja vakaat talviolosuhteet vaikuttivat yhtenä tekijänä päätökseen rakentaa sinne maailman pohjoisin talvitestauslaitos.

Hankook on investoinut laajasti tutkimukseen ja tuotekehitykseen (T&K) monien vuosien ajan. “Maailmanlaajuisesti jo noin viisi prosenttia kaikista Hankookin työntekijöistä työskentelee T&K -tehtävissä, kaikkiaan siis yli 1000 työntekijää”, kertoo tri Hyung Nam Kim, Hankookin globaalin kehitystyön johtaja. Vastikään viime lokakuussa Hankook Tire avasi Daejeonissa, Etelä-Koreassa huippumodernin yleismaailmallisen tutkimus- ja tuotekehityskeskuksensa Hankook Technodomen, jota yritys aikoo käyttää innovatiivisten teknologioiden kehitystyöhön varmistaakseen siten asemansa yhtenä maailman johtavista tuotemerkeistä. Technodome on Hankookin T&K -infrastruktuurin yleismaailmallinen keskus. Se yhdistää toisiinsa alueelliset tekniset keskukset, ATC (Amerikan tekninen keskus), CTC (Kiinan tekninen keskus), JTO (Japanin tekninen toimisto) ja Saksan Hannoverissa sijaitseva Euroopan tekninen keskus (ETC) sekä nyt myös uuden Suomessa sijaitsevan talvitestauslaitoksen. “Uuden Technotrac Ivalon kaltaiset testauskeskukset ovat tärkeä ja looginen askel sen varmistamiseksi, että kykenemme testaamaan täydellisesti Hankook Technodomessa kehitettävät, tulevaisuuteen suuntautuvat innovatiiviset rengasteknologiamme”, lisää tri Kim.

Hanoverissa sijaitsevan ETC:n vuonna 1997 tapahtuneesta käyttöönotosta alkaen Hankook on laajentanut Euroopassa toteutettavien tutkimusprojektiensa alaa ja on nykyisin yksi tärkeimmistä toimittajista monille premium-autonvalmistajille, mukaan lukien kaikki huippumerkit kuten Audi, BMW, MAN, Mercedes Benz henkilö- ja kuorma-autot, MINI, Porsche, Scania ja VW. “Audi valitsi äskettäin rengasmelua vaimentavalla sound absorber® -teknologialla varustetut huippusuorituskykyiset Hankook Ventus S1 evo² SUV -renkaamme asennettaviksi malleihinsa Q7 ja SQ7. Alkuperäisrengasliiketoimintamme jatkuva kasvu edellyttää vastaavaa laajennusta testausvoimavaroissamme, esimerkiksi uutta Technotrac Ivalo -laitosta. Kun kaikki tarpeelliset vaatimukset nyt on täytetty, me oletamme kykenevämme merkittävästi parantamaan tutkimus- ja kehityssuunnitelmiemme tehokkuutta”, kertoo DI Klaus Krause, Euroopan teknisen keskuksen johtaja, joka tulee myös koordinoimaan uudessa Technotrac Ivalossa suoritettavaa testaustoimintaa.

###

**Tietoa Hankookista**

Yhtenä maailman viidestä tuotantovolyymiltaan suurimmasta rengasvalmistajasta Hankook tuottaa premium-lohkolla innovatiivisia, korkean suorituskyvyn vyörenkaita henkilöautoihin, SUV-autoihin, maastoautoihin, kevyisiin kuorma-autoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessa ja seitsemässä tehtaassaanrenkaita, jotka on erityisesti räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tekniikkakeskuksessa, joka sijaitsee Hannoverissa, Saksassa. Renkaat valmistetaan muun muassa yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä yli 3000 työntekijää valmistaa tässä tehtaassa vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Hankookilla on lisäksi eurooppalaisia haaraliikkeitä Britanniassa, Ranskassa, Italiassa, Espanjassa, Alankomaissa, Unkarissa, Tšekin tasavallassa, Venäjällä, Turkissa, Ruotsissa ja Puolassa. Muissa Euroopan maissa Hankookin renkaita myyvät suoraan alueelliset maahantuojat. Yritys työllistää maailmanlaajuisesti 22 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 30 % syntyy Euroopassa ja IVY-maissa.

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |
| --- |
| **Yhteystiedot:****Hankook Tire Europe GmbH |** Corporate Communications Europe/CIS **|** Siemensstr. 5a, 63263 Neu-Isenburg **|** Deutschland |
| **Felix Kinzer**JohtajaPuh.: +49 (0) 61 02 8149 – 170f.kinzer@hankookreifen.de | **Anna Magdalena Pasternak**PR-johtajaPuh.: +49 (0) 6102 8149 – 173a.pasternak@hankookreifen.de | **Sabine Riedel**TiedotusosastoPuh.: +49 (0) 6102 8149 – 174s.riedel@hankookreifen.de |  |
| **Larissa Büsch**TiedotusosastoPuh.: +49 (0) 6102 8149 – 171l.buesch@hankookreifen.de | **Yara Willems**TiedotusosastoTel.: +49 (0) 6102 8149 – 172y.willems@hankookreifen.de |  |